ROMÂNIA

JUDEŢUL SUCEAVA

PRIMĂRIA MUNICIPIULUI CÂMPULUNG MOLDOVENESC
DIRECȚIA POLIȚIA LOCALĂ – COMPARTIMENT PROTECȚIA MEDIULUI
Nr.   ______ din ___ .___.2026

	
	


RAPORT DE SPECIALITATE
privind acordarea unui mandat special reprezentantului Municipiului Câmpulung Moldovenesc în Adunarea Generală a Asociației de Dezvoltare Intercomunitară de Gestionare a Deșeurilor în Județul Suceava, să voteze în Adunarea Generală pentru adoptarea proiectului de hotărâre privind ajustarea tarifelor aplicate pentru activitățile componente ale serviciului de salubrizare de către Asocierea FRITEHNIC S.R.L., CON BUCOVINA S.A., prin lider S.C. FRITEHNIC S.R.L. și încheierea Actului adițional nr.4 la Contractul nr 283/1366/05.09.2024 de delegare a gestiunii activității de colectare și transport a deșeurilor municipale inclusiv operarea stațiilor de transfer și a centrelor de colectare cu aport voluntar în Județul Suceava, Zona Câmpulung Moldovenesc - Vatra Dornei- Pojorâta (LOT 4), cu modificările și completările ulterioare.
INIŢIATOR:

 Primarul municipiului Câmpulung Moldovenesc, Negură Mihăiță

Prin adresa nr. 649/25.09.2026, Asociația de Dezvoltare Intercomunitară de Gestionare a Deșeurilor în Județul Suceava, înregistrată la Primăria Municipiului Câmpulung Moldovenesc cu nr. 32940/25.09.2026,a fost transmisă documentația privind ajustarea tarifelor aferente activităților componente ale serviciului de salubrizare prestate în baza Contractului nr. 283/1366/05.09.2024 de delegare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în județul Suceava, Zona Câmpulung Moldovenesc – Vatra Dornei – Pojorâta (LOT 4), cu modificările și completările ulterioare.

Cererea de ajustare a tarifelor a fost formulată de Asocierea S.C. FRITEHNIC S.R.L. – S.C. CON BUCOVINA S.A., prin lider S.C. FRITEHNIC S.R.L., prin adresa nr. 702/18.09.2026, înregistrată la ADIGD Suceava cu nr. 642/18.09.2026.

Potrivit documentației înaintate, parametrul utilizat pentru ajustarea tarifelor este IPC total = 106,17%, comunicat de Institutul Național de Statistică pentru perioada august 2025 – august 2026.

Conform art. 33 din Normele metodologice aprobate prin Ordinul președintelui A.N.R.S.C. nr. 640/2022, cu modificările și completările ulterioare, tarifele pentru activitățile specifice serviciului de salubrizare se ajustează, la cererea operatorilor, cel mult până la nivelul rezultat din aplicarea coeficientului de indexare cu evoluția IPC total, fără modificarea cantității, volumului sau, după caz, a suprafeței programate avute în vedere la fundamentarea anterioară. Ajustarea se realizează prin aplicarea coeficientului de indexare la totalul cheltuielilor de exploatare.

În conformitate cu metodologia menționată, în cazul în care s-ar modifica față de fundamentarea anterioară cantitatea, volumul sau suprafața programată, aprobarea tarifelor ar face obiectul unei cereri de modificare, nu al unei cereri de ajustare. În documentația prezentată în cazul de față, cantitățile programate sunt menținute la nivelul fundamentării anterioare.

Conform documentației operatorului, cota de profit este de 7,50%, cota de dezvoltare este de 0%, iar cantitățile programate rămân neschimbate.
În urma aplicării mecanismului de ajustare au fost propuse următoarele tarife, fără TVA:

	Activitatea
	Tarif actual
(lei/tonă)
	Tarif ajustat
(lei/tonă)

	Colectarea separată și transportul separat al deșeurilor reciclabile – hârtie, carton, plastic, metal și sticlă
	1.334,58
	1.416,32

	Colectarea separată și transportul separat al deșeurilor reziduale
	433,56
	459,71

	Colectarea separată și transportul separat al biodeșeurilor vegetale
	608,24
	645,16

	Operarea centrelor de colectare cu aport voluntar – CAV
	645,18
	684,39

	Colectarea și transportul deșeurilor din construcții provenite din locuințe
	537,01
	569,54

	Transferul deșeurilor reziduale
	196,92
	208,47

	Transferul deșeurilor reciclabile
	309,48
	327,98


Documentația transmisă cuprinde dovada privind IPC total comunicat de Institutul Național de Statistică, centralizatorul tarifelor actuale și al tarifelor ajustate propuse, fișele de fundamentare aferente celor șapte tarife și memoriile tehnico-economice justificative.

Potrivit adresei ADIGD Suceava nr. 649/25.09.2026, cererea de ajustare și documentația aferentă au fost analizate de aparatul tehnic al Asociației, în raport cu prevederile Ordinului președintelui A.N.R.S.C. nr. 640/2022, cu modificările și completările ulterioare.

În consecință, prezentul raport de specialitate are în vedere documentația transmisă de ADIGD Suceava și necesitatea acordării mandatului special reprezentantului Municipiului Câmpulung Moldovenesc pentru exprimarea votului în cadrul Adunării Generale a Asociației, ajustarea tehnico-economică a tarifelor fiind fundamentată prin documentația întocmită de operator și analizată la nivelul aparatului tehnic al ADIGD Suceava.

Tarifele ajustate sunt propuse pentru aplicare începând cu data de 01.01.2027.

Totodată, prin adresa nr. 649/25.09.2026, ADIGD Suceava a solicitat transmiterea hotărârii adoptate de autoritatea deliberativă până la data de 20.11.2026, în vederea supunerii spre aprobare în ședința Adunării Generale a Asociației din data de 26.11.2026.

În conformitate cu art. 136 din O.U.G. nr. 57/2019 privind Codul administrativ, cu modificările și completările ulterioare, proiectele de hotărâri inițiate de primar sunt însoțite de referatul de aprobare al inițiatorului, iar compartimentele de resort întocmesc rapoartele de specialitate aferente proiectelor.
Având în vedere:
· solicitarea operatorului nr. 702/18.09.2026;

· adresa ADIGD Suceava nr. 649/25.09.2026 și documentația anexată;

· prevederile Contractului nr. 283/1366/05.09.2024, cu modificările și completările ulterioare;

· prevederile Ordinului președintelui A.N.R.S.C. nr. 640/2022, cu modificările și completările ulterioare;

· prevederile Legii serviciului de salubrizare a localităților nr. 101/2006, republicată, cu modificările și completările ulterioare;

· prevederile Legii serviciilor comunitare de utilități publice nr. 51/2006, republicată, cu modificările și completările ulterioare;

· prevederile O.U.G. nr. 57/2019 privind Codul administrativ, cu modificările și completările ulterioare.

Se propune supunerea spre analiză și aprobare Consiliului Local al Municipiului Câmpulung Moldovenesc a proiectului de hotărâre privind acordarea mandatului special domnului Negură Mihăiță, Primarul Municipiului Câmpulung Moldovenesc, în calitate de reprezentant al Municipiului Câmpulung Moldovenesc în Adunarea Generală a Asociației de Dezvoltare Intercomunitară de Gestionare a Deșeurilor în Județul Suceava, pentru a vota în favoarea adoptării proiectului de hotărâre privind ajustarea tarifelor și încheierea Actului adițional nr. 4 la Contractul nr. 283/1366/05.09.2024.

  P/ Direcția Poliția Locală,                               Compartiment protecția mediului   Inspector, Olaru Mihail Cătălin                                    Inspector, Valach Iulia
